jkorsvik/nowiki_second_scrape_merged huggingface dataset:
Salmer 1997

Salmer 1997 er et offisielt tillegg til Den norske kirkes Norsk Salmebok og ble utgitt i 1997. Det var Kirkerådet som hadde ansvar for utarbeidelsen.
Salmer 1997 inneholder 283 salmer og sanger, liturgiske sanger og samiske salmer. Stilistisk er det stort spenn i stoffet, og Salmer 1997 inneholder bidrag fra en rekke komponister og tekstforfattere som ikke er representert i Norsk Salmebok. Omtrent halvparten av sangene er skrevet etter 1980, altså etter at utvalget til Norsk Salmebok (utgitt 1985) i hovedsak var gjort. I bokens forord står det:
«Salmer 1997 har stor stilistisk spennvidde, både språklig og musikalsk. Ulike sangtradisjoner og forskjellige uttrykksformer står side om side for å kunne dekke gudstjenestelivets mange behov og imøtekomme forskjellige brukere.»
Sterkest representert er sanger fra de nordiske lutherske kirker, noe som gjenspeiles i at de tekstforfatterne med flest originalbidrag skriver på enten norsk eller svensk (Svein Ellingsen, Anders Frostenson (svensk), Britt G. Hallqvist (svensk), Gerd Grønvold Saue, Kristin Solli Schøien og Eyvind Skeie). Men bredden kommer til syne i at over 150 forskjellige tekstforfattere og nesten like mange komponister er representert.
I tillegg til den nordiske lutherske tradisjonen inneholder Salmer 1997 et bredt utvalg sanger fra vekkelsesbevegelsen, nyere sanger brukt i ungdomssammenhenger og velkjente kristne barnesanger. Den økte internasjonale kontakten mellom kirker i Norge og verden har gjort at det også er tatt med sanger fra kirker i eksempelvis Latin-Amerika og Afrika.
Chris Tucker

Christopher «Chris» Tucker (født 31. august 1971 i Atlanta i Georgia) er en amerikansk skuespiller og komiker som er kjent for sin karakteristiske høyfrekvente stemme og sine mange opptredener som nervøse og overspente rollefigurer.


== Bakgrunn ==
Tuckers første store filmrolle var sammen med rapperen Ice Cube i kultfilmen Friday fra 1995. Han har også hatt opptredener sammen med Charlie Sheen i Money Talks fra 1997, og sammen med Bruce Willis i The Fifth Element det samme året. Senere hadde han en av hovedrollene i kampsportfilmen Rush Hour fra 1998, samt i oppfølgeren Rush Hour 2, der han spilte James Carter, en bedrevitende, irriterende detektiv. I 2001 spilte han Michael Jacksons partner i musikkvideoen til «You Rock My World». Han var også en god venn av Michael Jackson.
Den 19. april 2005 ble Tucker arrestert av politiet i Georgia for å ha kjørt for fort samt stukket av fra politiet da de vinket ham til siden. Sheriffene påsto at han kjørte i over 175 km/t i sin Bentley 2005-modell. Tucker påsto på sin side at han hadde det travelt fordi han var for sent ute til kirken.


== Utvalgt filmografi ==


== Referanser ==


== Eksterne lenker ==
(en) Chris Tucker på Internet Movie Database 
(sv) Chris Tucker i Svensk Filmdatabas 
(da) Chris Tucker på Filmdatabasen 
(da) Chris Tucker på Scope 
(fr) Chris Tucker på Allociné 
(en) Chris Tucker på AllMovie 
(en) Chris Tucker hos Rotten Tomatoes 
(en) Chris Tucker hos The Movie Database 
(en) Offisielt nettsted 
(en) Chris Tucker – kategori av bilder, video eller lyd på Commons
Splittinfinitiv

Splittinfinitiv oppstår når en infinitiv med infinitivsmerke splittes slik at et adverbial er plassert mellom infinitivsmerket og infinitiven. For eksempel

Jeg er lei av å alltid måtte rydde opp.
Husk å ikke låse døren.De mest vanlige adverbialene i denne sammenheng er ikke, alltid og aldri. Hovedregelen er at adverbialet plasseres foran infinitivsmerket. Dette er også det foretrukne i skrift, altså

Jeg er lei av alltid å måtte rydde opp.
Husk å ikke låse døren.Imidlertid er det tillatt å bruke splittinfinitiv når det står et annet verb før ikke, og det kan være tvil om hva ikke står til, som i dette tilfellet

Han lovet ikke å gjøre det.Her kan det være tvil om hvorvidt ikke står til lovet (han lovet ingenting) eller å gjøre (han lovet at han ikke skal/skulle gjøre det). Dersom det er det siste som menes, vil formen med splittinfinitiv fjerne tvetydigheten, altså

Han lovet å ikke gjøre det.Dersom det er det er det første som menes, kan det være best med en omskrivning som

Han lovet ikke at han skulle gjøre det.


== Se også ==
Kløyvd infinitiv
Kløyvd infinitiv

Kløyvd infinitiv er et spesielt mønster for infinitivsformer av verb i dialekter på Østlandet, i Trøndelag og enkelte svenske innlandsbygder. Avgjørende for alle disse dialektene er at infintivsendelsen er ulik på grunn av en historisk prosess som kalles jamvekt. Jamvektsloven har virka som følgende:

Ord med noe annet enn to stavinger berøres ikke. Tostava ord deles opp i jamvektsord og overvektsord.
Overvektsord er ord som i norrønt hadde lang eller overlang rotstaving, som vil si enten lang vokal eller lang konsonant i rotstavinga; overlange rotstavinger hadde både lang vokal og lang konsonant. Overvektsorda fikk etter hvert bare trykk på rotstavinga. Infinitivsendinga, som i norrønt var -a, ble dermed trykklett og redusert til -e. Apokope har i enkelte dialekter sørga for at den har blitt helt borte (se kartet til høyre).
Jamvektsord er ord som hadde kort rotstaving i norrønt, det vil si både kort vokal og kort konsonant. Disse orda fikk etter hvert likt trykk på begge stavingene og infinitivsendinga unngikk å bli trykklett. Den holdt seg som -a, men i enkelte dialekter har jamning gjort begge vokalene i jamvektsorda likere. I enkelte trønderske dialekter heter det for eksempel vårrå, mens det på østlandsk gjerne heter værra.På Østlandet slutter verbene enten på -a eller -e i infinitiv. Eksempler på verb med a-endelse i østnorsk er å værra, å eta og å komma, mens å sparke, å kaste og å finne er eksempler på verb med e-endelse. I trøndersk fører apokope-fenomenet til at e-endelsen i overvektsordene faller helt bort, mens jamvektsordene ofte har jamning.
Tendensen nå for tida er at bruken av kløyvd infinitiv går tilbake, særlig i de største byene. Om lag 3 % av informantene fra Oslo vest og 14 % av informantene fra Oslo øst bruker, ifølge en undersøkelse, kløyvd infinitiv. Undersøkelsen viser derimot at a-endingene er på frammarsj i Oslo og konklusjonen i undersøkelsen er at skilnader i Oslo-språket jamnes ut.


== Kløyvd infinitiv i skriftspråket ==
Kløyvd infinitiv var ikke en del av Ivar Aasens nynorsknormal, men ble innført som sideform i nynorsk i rettskrivningen av 1917. I bokmål ble kløyvd infinitiv tillatt som sideform i 1938, men tatt ut igjen rettskrivingen av 2005 fordi den har vært lite i bruk. Spor etter dette fantes fortsatt i Bokmålsordboka på nett, for eksempel ved søk etter stal (av å stela).


== Se også ==
Jamvekt
Jamning
Splittinfinitiv


== Referanser ==
Drevsjøen

Drevsjøen er en innsjø ved tettstedet Drevsjø i Engerdal kommune i Innlandet, med areal ca. 1 km². Drevsjøen er langgrunn, og derfor et ettertraktet badeområde om sommeren.


== Referanser ==
Cache County

Cache County er et fylke i den amerikanske delstaten Utah. Det ligger nord i staten og det grenser mot Box Elder County i vest, Weber County i sør, Rich County i øst, Franklin County i Idaho i nord og mot Oneida County i Idaho i nordvest.
Cache Countys totale areal er 3 038 km² hvorav 22 km² er vann. I 2005 hadde fylket 98 055 innbyggere og administrasjonssenteret ligger i byen Logan som også er fylkets største by. Fylket ble grunnlagt i 1856 og har fått sitt navn etter skjulesteder for pels som mange av Rocky Mountain Fur Companys  pelsjegerne opprettet.  


== Eksterne lenker ==
(en) Offisielt nettsted 
(en) Cache County, Utah – kategori av bilder, video eller lyd på Commons
Rich County

Rich County er et fylke i den amerikanske delstaten Utah. Det ligger nord i staten og det grenser mot Cache County i vest, Weber County og Morgan County i sørvest og mot Summit County i sør. Det har også grense mot delstatene Wyoming i øst og Idaho i nord.
Rich Countys totale areal er 2 813 km² hvorav 150 km² er vann. I 2005 hadde fylket 2 051 innbyggere. Administrasjonssenteret ligger i byen Randolph som også er fylkets største by. Fylket ble grunnlagt i 1868 og har fått sitt navn etter  Charles C. Rich, som var apostel for mormonene.


== Eksterne lenker ==
(en) Offisielt nettsted 
(en) Rich County, Utah – kategori av bilder, video eller lyd på Commons
Marianne Koch Knudsen

Marianne Koch Knudsen (født 1952) er en norsk forfatter og tidligere forlagsredaktør.Marianne Koch Knudsen har først og fremst arbeidet i redaksjonen i Gyldendals barne- og ungdomsbokavdeling, der hun også har vært sjef. Hun har sammen med flere forfattere og redaktører stått for flere bokserier, oversettelser og utgivelser av bøker for barn og unge. Hun har blant annet vært medansvarlig for forlagets bokverk Hugin og Munin, som fikk Grafills Bokkunstpris i 1995, og for flere oversettelser av Ole Brumm.


== Referanser ==
Finnmark fylkes kulturpris

Finnmark fylkes kulturpris deles ut av Finnmark fylkeskommune og ble første gang delt ut i 1988. Prisen skal tildeles noen som har vist «vedvarende evne og vilje til å yte aktiv kulturinnsats ut over det vanlige for kulturen i Finnmark» og «bør fortrinnsvis tildeles enkeltpersoner». Finnmark fylkes kulturpris kan kun gis én gang til samme person.
Jury for prisen er Hovedutvalget for kultur, næring og samferdsel på fylkestinget og prisen deles vanligvis ut på fylkestinget i oktober. I tillegg til juryen, kan kommunale kulturstyrer, frivillige organisasjoner, kulturinstitusjoner og privatpersoner foreslå kandidater til kulturprisen. Prisen er 30 000 kroner og et kunstverk (per 2014).
Prisen har siden oppstarten blitt tildelt seks foreninger og 25 enkeltpersoner, hvorav prisen har blitt delt fire ganger. Prisen har også ved seks anledninger blitt tildelt idrettsutøvere og -trenere, senest i 2013 til Willy Bangsund.


== Prismottakere ==


== Referanser ==


== Eksterne lenker ==
Finnmark fylke Retninglinjer for fylkeskulturprisen
Kirkens SOS

Kirkens SOS i Norge er en nasjonal krisetjeneste på telefon og internett. Hvert år tar Kirkens SOS imot nærmere 200 000 henvendelser på telefon og internett.Sammenslutningen består av 11 selvstendige SOS-sentre rundt i Norge, samt Landssekretariatet i Oslo. SOS-telefonen og meldingstjenesten er døgnåpen. Til sammen bemannes SOS-telefon, melding og chat av opp mot 1000 frivillige medarbeidere. Både innringer og frivillig medarbeider opptrer anonymt. Kirkens SOS skal være til stede for mennesker i følelsesmessig- og eksistensiell krise som trenger noen å prate med - og er samtidig et selvmordsforebyggende lavterskeltilbud. Tjenesten mottar også henvendelser på Teksttelefon for døve.


== Historikk ==


=== Etableringen ===
Kirkens SOS ble opprettet av Oslo Bymisjon i 1974, og skulle erstatte en hjelpetelefon kalt Kirkens Nattjeneste som hadde blitt startet i Oslo i 1958 av Oslo Indremisjon. Kirkens Nattjeneste hadde blitt betjent av om lag 90 prester, men da Kirkens SOS startet opp var siktemålet at det ikke bare var prester som skulle ta imot henvendelser fra innringerne. Etter bare få måneders drift i Oslo kom det ønsker fra andre bispedømmer om tilsvarende hjelpetelefoner der, og i september 1974 deltok representanter fra samtlige bispedømmer i en konferanse om behovet for å bygge ut tilbudet over hele landet. Et par år senere åpnet Agder bispedømmeråd et Kirkens SOS-senter i Kristiansand, og deretter ble det etablert lokale sentre i alle bispedømmene.


=== Krisetelefon for minoriteter ===
Krisetelefon for minoriteter ble etablert som et pilotprosjekt i regi av Kirkens SOS i Oslo i januar 2009, men prosjektet ble avviklet etter få år. Krisetelefonen var gratis og ble betjent på norsk og engelsk.


== Økonomi ==
Kirkens SOS mottar statlig støtte, men er også avhengig av økonomisk støtte fra menigheter, bedrifter, stiftelser og privatpersoner.


== Se også ==
Kirkens Bymisjon
Mental Helse


== Referanser ==


== Eksterne lenker ==
(no) Offisielt nettsted
Weber County

Weber County er et fylke i den amerikanske delstaten Utah. Det ligger i de nordlige delene av staten og det grenser mot Box Elder County i nordvest, Cache County i nord, Rich County i nordøst, Morgan County og Davis County i sør og mot Tooele County i sørvest.
Weber Countys totale areal er 1 708 km² hvorav 217 km² er vann. I 2005 hadde fylket 210 749 innbyggere og administrasjonssenteret ligger i byen Ogden som også er fylkets største by. Fylket ble grunnlagt i 1852 og har fått sitt navn etter elven Weber River som i sin tur er oppkalt etter pelsjegeren John Henry Weber.


== Eksterne lenker ==
(en) Offisielt nettsted 
(en) Weber County, Utah – kategori av bilder, video eller lyd på Commons
Ulf Andersson

Ulf Andersson (født 27. juni 1951 i Västerås) er en svensk stormester i sjakk. Andersson ble internasjonal mester (IM) i 1970 og stormester i 1972. Han regnes som Sveriges beste sjakkspiller gjennom tidene. I 1983 var han rangert som nummer 4 i verden med en rating på 2640.Andersson er kjent som en solid spiller som ofte spiller remis og sjelden taper. I 1980- og 90-årene var han en av toppspillerne med høyest remisprosent. Han spiller helst posisjonelt, og vinner ofte partiene i sluttspillet etter mange timers tålmodig spill.


== Referanser ==


== Eksterne lenker ==
(en) Ulf Andersson – FIDE 
(en) Ulf Andersson – chessgames.com 
(en) Ulf Andersson – OlimpBase 
(en) Ulf Andersson – 365Chess.com 
Presentasjon av Ulf Andersson
Davis County

Davis County er navnet på to fylker i USA:

Davis County (Iowa)
Davis County (Utah)
I tillegg: Cass County (Texas) het  Davis County, Texas i perioden 1861 til 1871
Tooele County

Tooele County er et fylke i den amerikanske delstaten Utah. Det ligger i den nordøstlige delen av staten og det grenser mot Box Elder County i nord, Weber County i nordøst, Davis County, Salt Lake County og Utah County i øst og mot Juab County i sør. Det har også grense mot delstaten Nevada i vest.
Tooele Countys totale areal er 18 874 km² hvorav 924 km² er vann. I 2010 hadde fylket 58 218 innbyggere og administrasjonssenteret ligger i byen Tooele som også er fylkets største by. Fylket ble grunnlagt i 1852 og det finnes flere ulike forklaringer på hvor navnet kommer fra.  


== Referanser ==


== Eksterne lenker ==
(en) Offisielt nettsted 
(en) Tooele County, Utah – kategori av bilder, video eller lyd på Commons 
Tooele County School District
Tooele County Chamber of Commerce
Nikolay Hauger

Nikolay Evju Hauger (født 19. januar 1974) er norsk tidligere bandyspiller. Han spilte i Stabæk i alle år bortsett fra en sesong som han spilte i Boltic i Sverige. Hauger hadde god skøyteteknikk og var i mange år en viktig spiller for klubb- og landslag. Etter NM-finalen i mars 2006 bestemte han seg for å legge opp. Han har vunnet ti norgesmesterskap med Stabæk, og har spilt 40 landskamper. Han var trener for det norske herrelandslaget i 2010/11-sesongen.Nikolay Hauger stod frem i lokalavisen Budstikka 28. september 2021 som motstander av vaksinering mot Covid-19.Nikolay Hauger er sønn av den tidligere bandyspilleren (63 A-landskamper) Lars Hauger og fetter av landslagsspilleren i fotball Henning Hauger.


== Referanser ==


== Eksterne lenker ==
Bandyforbundet – Nikolay Hauger ble årets spiller 2005/2006
Lars Hauger

Lars Hauger (født 16. januar 1948, død 23. august 2009) var en bandyspiller som i mange år spilte for Stabæk Bandy og trente førstelaget i flere år. Hauger spilte 63 A-landskamper i bandy for Norge.
Lars Hauger er kanskje siste generasjon Stabæk-gutt som behersket flere – eller alle – disipliner i klubben: bandy, fotball og ski. Han var strålende i ishockey også; en sport der Stabæk høstet triumfer på 50- og 60-tallet.
Hauger var far til bandyspilleren Nikolay Hauger, bror av bandyspilleren Børre Hauger (1951-2014) og onkel til fotballspillerne Henning Hauger og Andreas Hauger.


== Eksterne lenker ==
Stabæk Bandy
Bandyforbundet
Summit County

Summit County er navnet på tre fylker i USA:

Summit County (Colorado)
Summit County (Ohio)
Summit County (Utah)
Rune Kraft Johnsen

Rune Kraft Johnsen (født 28. mai 1965) er blant Norges mestvinnende bandyspillere gjennom tidene med en rekke NM-gull og seriegull. Han har en del landskamper for Norge til tross for at han takket nei til landslaget i en årrekke, og sa også nei til tilbud fra svenske klubber. Han var forsvarsspiller med et knallhardt skudd, og scoret mange mål på corner, frislag og straffe.


== Eksterne lenker ==
(sv) Rune Kraft Johnsen – bandysidan.nu
76 (tall)

76 (syttiseks, også skrevet seksogsytti på riksmål) er det naturlige tallet som kommer etter 75  og kommer før 77 .
76 er et partall.
76 er atomnummeret til osmium.
76 er LXXVI i romertall.
Ove Bjørken

Ove Georg Bjørken (1957–) er en norsk musiker (gitar og fiolin) med flere plateutgivelser.
Hans egen Landstryker (Sonor Records, 1996) fokuserte på folkemusikk fra Trøndelag og ble nominert til Spellemannprisen 1997 i klassen for danseorkester og gammeldans.  I kvartetten «Sound» (1982–) spilte han med Jan Gunnar Hoff piano, Ernst-Wiggo Sandbakk trommer og Odd Magne Gridseth bass. Denne ble etterhvert til «Equilibrium», med Finn Sletten trommer og Bjørn Kjellemyr bass istedenfor Sandbakk og Gridseth; de ga ut Pictures (Sonor, 2001).
Han har siden 1970-tallet bidratt på mange andre sine utgivelser, deriblant faren Asmund Bjørken (1937–2018) sin utgivelse Gammeldansens perler fra 1990 og Leidulf Hafsmos Snillfjord-valsen fra 2000.  I Asmund Bjørkens kvintett presentere han «Trønderjazz» på Oslo Konserthus i 2006, forøvrig sammen med Erling Aksdal, Bjørn Alterhaug og Bjørn Krokfoss.
Bjørken har vært tilknyttet Jazzlinja (NTNU) som lærer og vært i ensemblet ved Trøndelag Teater.


== Utgivelser ==
Landstryker (Sonor Records, 1996). Folkemusikk fra Trøndelag, nominert til Spellemannprisen 1997 i klassen for danseorkester og gammeldans.
Pictures (Sonor, 2001). Med Jan Gunnar Hoff piano, Finn Sletten trommer og Bjørn Kjellemyr bass
Atmospheres, med Jan Gunnar Hoff (Magma Music, 2011).


== Referanser ==
Industry Foundation Classes

Industry Foundation Classes (IFC) er et format for utveksling av bygningsinformasjonsmodellering (BIM). Formatet benyttes av de fleste typer moderne programvarer i byggebransjen. IFC er et viktig fundament i buildingSMART-filosofien.
Formatet utvikles av organisasjonen IAI – International Alliance for Interoperability.
IFC er en ISO standard som er tilgjengelig som ISOs standard filformat Part21 og som ifcXML. For å sikre kompatibilitet må programvare gjennom en sertifiseringsprossess i regi av IAI.


== Referanser ==


== Eksterne lenker ==
Industry Foundation Classes
IFC/ifcXML Specifications
CAD addict: List of Existing BIM Standards
buildingSMART International
buildingSMART Nordic
IFC

IFC har flere betydninger:

Det internasjonale finansieringsinstituttet (International Finance Corporation)
Industry Foundation Classes - et format for utveksling av bygningsinformasjonsmodellering
Bjørn Krokfoss

Bjørn «Krok» Krokfoss (født 10. august 1943 i Oslo) er en norsk musiker som spiller trommer.
Etter å ha spilt i Gardemusikken i 1965, ble han med i Magnolia Jazzband i 1968 og i Stokstad/Jensen Trad.Band i 1969. Senere ble det Canal Street Jazzband i 1976 og den kjente trompeter Rowland Greenbergs band fra 1979.
I Trondheim etablerte han egen Bjørn Krokfoss Swingoktett (1979–) som ga ut Old news (1981) og It don't mean a thing... (Sonor Records 1998).  Besetningen var i 1998: 
Asmund Bjørken,
Dag Aasen,
Helge Førde,
Jarle Førde,
Kalle Holst,
Lasse Hansen,
Oddmund Finnseth og
Per Olaf Green.
Krokfoss var også sentral i etableringen av byens første JazzMazz (1979).  Oktetten utga på Talent (1981) og turnerte bl.a. Moldejazz 1981.  Krokfoss/Bjørken kvartett ble etablert 1982.  Siden 1997 har han deltatt i septetten «Feetwarmers», og siden 2003 ledet «Tore Stokkan jazzcafe» på Dickens.  Han er med i «Norsk-Svensk Cool Quintet», med Jan Allan trompet, Lasse Hörnfeldt altsax, Erling Aksdal piano, Bjørn Alterhaug bass, John Pål Inderberg barytonsax som nytt medlem i Cool-bandet.
På 2000-tallet turnerte han også i Asmund Bjørkens sekstett. Ble igjen med Stokstad/Jensen Tradband (2000–04) og to utgivelser med Laila Dalseth og Wild Bill Davidson (Herman Records, 2000, 2002). Åpnet Jazzcafen "Kroks-JazzCafe" på Olavs Pub og Spiseri i Trondheim september 200-7. Startet egen kvintett: Bjørn Krokfoss Kvintett januar 2009 med Bjørn Willadsen piano, Svein Væren bass, Torstein Siegel altsax og Knut Rangøy trompet, senere erstattet av Kim Eriksen. Krok har samarbeidet en del med den svenske sangerinnen Gunilla Øberg fra Hudiksvall og fra 2010 Therese Ulva.
Krokfoss fikk Trondheim kommunes kulturpris for 2012. Hans egen biografi «Kroks Krok» utkom i 2018.


== Referanser ==
JazzMazz

JazzMazz (etablert 1979 i Trondheim) var en jazzfestival, satt i gang av bl.a. Bjørn Krokfoss og basert i Studentersamfundet i Trondhjems lokaler frem til 1983.  I 1994 ble festivalen omdøpt til Trondheim Jazzfestival.  
Bandet «JaZZmaZZørene» (www.jazzmazz.com) er fra Trondheim, men ikke tilknyttet JazzMazz-festivalen.
Daggett County

Daggett County er et fylke i den amerikanske delstaten Utah. Det ligger i den nordlige delen av staten og det grenser mot Summit County i vest, Duchesne County i sørvest og mot Uintah County i sør. Det har også grense mot delstatene Colorado i øst og Wyoming i nord.
Daggett Countys totale areal er 1 873 km² hvorav 64 km² er vann. I 2005 hadde fylket 893 innbyggere og administrasjonssenteret ligger i byen Manila som også er fylkets største by.  Fylket ble grunnlagt i 1918 og har fått sitt navn etter Ellworth Daggett.


== Eksterne lenker ==
(en) Offisielt nettsted 
(en) Daggett County, Utah – kategori av bilder, video eller lyd på Commons
Uintah County

Uintah County er et fylke i den amerikanske delstaten Utah. Det ligger i den nordøstlige delen av staten og det grenser mot Daggett County i nord, Duchesne County og Carbon County i vest og mot Grand County i sør. Det har også grense mot delstaten Colorado i øst.
Uintah Countys totale areal er 11 652 km² hvorav 57 km² er vann. I 2005 hadde fylket 25 224 innbyggere og administrasjonssenteret ligger i byen Vernal som også er fylkets største by.  Fylket ble grunnlagt i 1880 og har fått sitt navn etter en indianerstamme som bodde i området.


== Eksterne lenker ==
(en) Offisielt nettsted 
(en) Uintah County, Utah – kategori av bilder, video eller lyd på Commons